Na predsjedničkoj inauguraciji Baracka Obame očekuje se rekordan broj posjetitelja
Gradonačelnik glavnog grada Adrian Fenty kaže: "Naš je posao pripremiti se za veliki broj ljudi. Mislim da tog dana možemo očekivati tr
20. siječnja iduće godine ispred američkog Kongresa održat će se svečana inauguracija 44. predsjednika Sjedinjenih Američkih Država, Baracka Obame. Očekuje se rekordan broj posjetitelja, a koliko točno – stvar je procjena. Već znamo da Barack Obama može privući veliki broj – u Denveru, na konvencijskom govoru, bilo je 84 tisuće ljudi, preko 200 tisuća na izbornoj noći u Chicagu... No, što se očekuje od inauguracije u Washingtonu? Gradonačelnik glavnog američkog grada Adrian Fenty kaže:"Naš je posao pripremiti se za veliki broj ljudi. Mislim da tog dana možemo očekivati tri milijuna ljudi.“ Tri milijuna, pa gdje će svi ti ljudi stati? Na inauguraciji Ronalda Reagana 1981.godine bilo je oko pola milijuna ljudi. Mjesta je bilo dovoljno na Nacionalnom molu, ali možete zamisliti šest puta veću masu ljudi?! Martin Luther King je imao nekoliko stotina tisuća ljudi ispred sebe 1963.godine tijekom povijesnog govora "I have a Dream". Znamo da je 1995.godine na mallu bilo 750 tisuća ljudi tijekom jednog marša, na inauguraciji predsjednika Lyndona Johnsona bilo je milijun i 200 tisuća gledatelja, ali inauguracija Baracka Obama bit će veća nego sva dosadašnja najveća okupljanja – zajedno! Gdje će svi ti ljudi prespavati? U Washingtonu i okolici ima 90 tisuća hotelskih soba, zato se traže sobe u privatnom smještaju ili malo dalje od glavnog grada. Već se sada spominje cijena za jednu sobu od tisuću 100 dolara, ali najmanje se može ostati četiri noći.